জানা গেছে, সোমবার পবিত্র ঈদ-উল আযাহার নামায আদায় শেষে উপজেলা চকহরিপুর ঈদগাহ ময়দানে ঈদগাহের উন্নয়ন ফান্ডের জন্য টাকা আদায় করা হয়। পরে একই গ্রামের বাচ্চু মল্লিক এর ছেলে ফরহাদ মল্লিক এর কাছে খোকসা প্রেসক্লাবের সাধারণ সম্পাদক ও চকহরিপুর ঈদগাহ কমিটির সাধারণ সম্পাদক শেখ সাইদুল ইসলাম প্রবীন হিসাব চাইলে তিনি টাকা না দিয়ে বিভিন্ন ভাবে তালবাহানা শুরু করেন। দুজনের মধ্যে বাকবিতন্ডার এক পর্যায়ে স্থানীয় মুসল্লীগণ তাদের দুজনকে আলোচনার মাধ্যমে বিষয়টি সমাধানের পরামর্শ দেন। এরপর শেখ সাইদুল ইসলাম ঈদগাহের পার্শ্ববর্তী ওহিদুল হক এর বাড়ীতে ঈদগাহ কমিটির কয়েকজন সদস্য ও স্থানীয় গণ্যমান্য ব্যক্তিদের নিয়ে আলোচনায় বসেন। আলোচনা চলাকালীন সময়ে একই গ্রামের ইমরানুল হক ইমরানের নেতৃত্বে নায়েব আলী, ফরহাদ, রাজীব, কালু জোয়াদ্দার, রেজাউল করিম মিঠু, ইমন, তুষার, রাজু, হিফাজ মল্লিকসহ প্রায় ২০/২৫ জনের একটি স্বসস্ত্রদল লোহার রড, বাঁশের লাঠি, রামদা, হাসুয়াসহ দেশীয় অস্ত্র নিয়ে হামলা চালায়। এ হামলায় খোকসা প্রেসক্লাবের সাধারণ সম্পাদক শেখ সাইদুল ইসলাম প্রবীন, শেখ হেলাল উদ্দিন, শফিকুল ইসলাম ও সাইফুদ্দিন আহত হয়। সন্ত্রাসীরা প্রবীনের ব্যবহৃত হনসন ১০০ সিসি মোটর সাইকেল ভাংচুর করে। এ সময় প্রবীন ঘটনার ছবি তুলতে গেলে সন্ত্রাসীরা প্রবীনের ক্যামেরা ও মোবাইল ফোন ছিনিয়ে নেয়। পরে স্থানীয়রা আহতদের উদ্ধার করে খোকসা উপজেলা স্বাস্থ্য কমপ্লেক্সে ভর্তি করে। প্রবীনকে প্রাথমিক চিকিৎসা দিয়ে ছেড়ে দিলেও শেখ হেলাল উদ্দিন, শফিকুল ইসলাম ও সাইফুদ্দিনের আঘাত গুরুতর হওয়ায় তারা হাসপাতালে চিকিৎসাধীন আছে। শুক্রবার দুপুরে হাসপাতালে আহতদের দেখতে যান স্থানীয় ইউপি চেয়ারম্যান মনিরুজ্জমান কাজল এবং উপজেলা মুক্তিযোদ্ধা কমান্ডার ফজলুল হক। শনিবার উপজেলা নির্বাহী অফিসার আসলাম হোসেন হাসপাতালে আহতদের দেখতে যান। তিনি আহদের চিকিৎসার ব্যপারে খোঁজ খবর নেন এবং এ ধরনের ন্যাক্যার জনক ঘটনার জন্য নিন্দা জানান। তিনি দোষীদের গ্রেফতার করে বিচারের আশ্বাস দেন। এ ব্যপারে প্রবীন বাদী হয়ে খোকসা থানায় একটি এজাহার দায়ের করেছে। যার নং ১ তারিখ ০৭/১১/২০১১। তবে এ রিপোর্ট লেখা পর্যন্ত পুলিশ কোন আসামী গ্রেফতার করতে পারেনি। অপরদিকে বাড়ীতে হামলা ও লুটপাটের ঘটনায় ওহিদুল হক বাদী হয়ে বুধবার কোর্টে একটি মামলা করেছে।